Johansen bygde hus og atelier på Kalven på Borøy i siste halvdel av 1950-årene. Han bodde der med sin familie frem til 1959, da han flyttet til OBOS' borettslag Trolltun på Bøler i Oslo. I 1970 flyttet han med sin familie til konen Grizels barndomshjem på Smestad i Oslo. Huset på Kalven på Borøy ble beholdt som hytte. Her ble det utvidet med nytt atelier i 1973. I årene etter 1990 brukte Johansen hytta på Kalven som base for sitt arbeid i store deler av året.